Blaze7451/Wiki-th-20250601 huggingface dataset:
สำนักงานรัฐมนตรี กระทรวงมหาดไทย

สำนักงานรัฐมนตรี กระทรวงมหาดไทย เป็นส่วนราชการที่มิได้มีฐานะเป็นกรมเพราะไม่มีกฎหมายบัญญัติให้เป็นกรม อยู่ในสังกัดกระทรวงมหาดไทย เดิมมีชื่อว่า "สำนักงานเลขานุการรัฐมนตรี" ก่อตั้งเมื่อปี พ.ศ. 2476
เมื่อครั้งก่อตั้งกระทรวงมหาดไทย มีการจัดตั้ง "กองมหาดไทยกลาง" ทำหน้าที่ทั่วไปซึ่งมิใช่งานของกรมใดกรมหนึ่งในกระทรวง หรือเปรียบเสมือนกับสำนักงานรัฐมนตรี และสำนักงานปลัดกระทรวงในปัจจุบัน จนกระทั่งในปี พ.ศ. 2476 ภายหลังการเปลี่ยนแปลงการปกครอง ได้มีการจัดตั้ง "กรมเลขานุการรัฐมนตรี" ขึ้น ซึ่งภายหลังจากนั้นไม่นานก็มีการเปลี่ยนชื่อเป็น "สำนักงานเลขานุการรัฐมนตรี" 
ในปี พ.ศ. 2545 ได้มีการปรับปรุงโครงสร้าง กระทรวง ทบวง กรม และมีการจัดตั้งให้สำนักงานเลขานุการรัฐมนตรีให้ ใช้ชื่อว่า "สำนักงานรัฐมนตรี"

**อำนาจหน้าที่**
กระทรวงมหาดไทย ได้แบ่งส่วนราชการของสำนักงานรัฐมนตรี โดยกำหนดให้สำนักงานรัฐมนตรี กระทรวงมหาดไทย มีภารกิจเกี่ยวกับราชการทางการเมือง เพื่อสนับสนุนภารกิจของรัฐมนตรี ประสานนโยบายระหว่างกระทรวง มีอำนาจหน้าที่ ดังต่อไปนี้
#รวบรวมข้อมูลและวิเคราะห์กลั่นกรองเรื่องเพื่อเสนอต่อรัฐมนตรี รวมทั้งเสนอความเห็นประกอบการวินิจฉัยสั่งการของรัฐมนตรี
#สนับสนุนการทำงานของรัฐมนตรีในการดำเนินงานทางการเมืองระหว่างรัฐมนตรี คณะรัฐมนตรี รัฐสภา และประชาชน
#ประสานงานการตอบกระทู้ ชี้แจงญัตติ ร่างพระราชบัญญัติ และกิจการอื่นทางการเมือง
#ดำเนินการพิจารณาเรื่องร้องทุกข์ ร้องเรียน หรือร้องขอความช่วยเหลือต่อรัฐมนตรี
#ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานรัฐมนตรี หรือตามที่รัฐมนตรีหรือคณะรัฐมนตรีมอบหมาย
หมวดหมู่:กระทรวงมหาดไทย (ประเทศไทย)
หมวดหมู่:หน่วยงานของรัฐบาลไทยในเขตพระนคร
รางวัลสุพรรณหงส์ทองคำ ครั้งที่ 5

รางวัลสุพรรณหงส์ทองคำ ครั้งที่ 5 ประจำปี พ.ศ. 2526  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นางจิรวรรณ กัมปนาทแสนยากร เป็นนายกสมาคม  มีพิธีประกาศผลและมอบรางวัลเมื่อวันอาทิตย์ที่ 15 เมษายน พ.ศ. 2527 ณ โรงละครแห่งชาติ ถ่ายทอดสดทางสถานีวิทยุโทรทัศน์กองทัพบกช่อง 5

**ผู้ได้รับรางวัลสุพรรณหงส์ทองคำ**

**อ้างอิง**
 จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ

หมวดหมู่:พ.ศ. 2526
รางวัลสุพรรณหงส์ทองคำ ครั้งที่ 6

รางวัลสุพรรณหงส์ทองคำ ครั้งที่ 6 ประจำปี พ.ศ. 2529  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นางจิรวรรณ กัมปนาทแสนยากร เป็นนายกสมาคม   ห่างจากครั้งที่แล้วถึง 3 ปี   
ในครั้งนี้เป็นการคัดเลือกผลงานภาพยนตร์ไทยที่ฉายในช่วงปี พ.ศ. 2529 มาทำการตัดสิน   โดยมีพิธีประกาศผลและมอบรางวัลในวันเสาร์ที่ 11 เมษายน พ.ศ. 2530 ณ  ห้องนภาลัย โรงแรมดุสิตธานี ถ่ายทอดทางสถานีวิทยุโทรทัศน์กองทัพบกช่อง 5

**ผู้ได้รับรางวัลสุพรรณหงส์ทองคำ**

**อ้างอิง**
 จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ

หมวดหมู่:พ.ศ. 2529
ชมจันทร์

ผลแก่ของต้นชมจันทร์
ชมจันทร์ หรือ ดอกพระจันทร์ (ชื่อวิทยาศาสตร์ว่า Ipomoea alba  L.) อยู่ในวงศ์ผักบุ้ง (Convolvulaceae) สกุลผักบุ้ง (Ipomoea) มีถิ่นกำเนิดอยู่ในเขตร้อนของทวีปอเมริกากลางและอเมริกาใต้และแพร่กระจายอย่างกว้างขวาง สามารถพบได้ทั้งในเขตอบอุ่นและเขตร้อนของอเมริกา ประเทศออสเตรเลียและในกลุ่มประเทศเขตร้อนของทวีปเอเชีย

**การขยายพันธุ์**
ขยายพันธุ์ด้วยการเพาะเมล็ด อาจปลูกโดยการหยอดเมล็ดลงแปลงโดยตรงหรือเพาะเมล็ดเป็นต้นกล้า ก่อนเพาะเมล็ดมาแช่น้ำนาน 12 ชั่วโมง เพื่อให้เปลือกหุ้มเมล็ดอ่อนตัว  จะทำให้งอกได้เร็วงอกได้เร็วขึ้น เนื่องจากเมล็ดดออกพระจันทร์มีเปลิอกหุ้มเมล็ดที่แข็ง เมล็ดงอกใช้เวลานานประมาณ 7-14 วัน เมื่อต้นกล้าอายุ 30 วันสามารถปลูกลงแปลงได้ นอกจากการขยายพันธุ์ด้วยการเพาะเมล็ดแล้ว ต้นชมจันทร์ยังสามารถขยายพันธุ์โดยการปักชำส่วนของลำต้น

**การปลูก**
ต้นชมจันทร์สามารถขึ้นได้ในดินเกือบทุกชนิดที่มีความร่วนซุย พื้นที่ต้องระบายได้ดี เจริญเติบโตได้ในสภาพกลางแจ้งที่มีแสงแดด แปลงปลูกอาจยกแปลงผักทั่วไปเพื่อป้องกันน้ำขัง วิธีปลูกโดยขุดหลุมปลูกลึก 15-20 ซม. รองก้นหลุมด้วยปุ๋ยคอก 200-500 กรัม/หลุม จากนั้นจึงนำต้นกล้าลงปลูก ระยะปลูกที่ใช้ปลูกคือระหว่างต้น 40-50 ซม. และระหว่างแถว 70-100 ซม. ในช่วง 1 เดือนแรกหลังปลูก ควรมีการให้น้ำวันละ 2 ครั้ง คือตอนเช้าและตอนเย็น เมื่อต้นสามารถตั้งตัวได้แล้ว จึงให้น้ำวันละครั้ง เมื่อต้นดอกชมจันทร์เริ่มแตกยอด ควรมีการทำค้างคล้ายกับค้างถั่วฝักยาวหรือทำเป็นซุ้ม หลังปลูกประมาณ 2-3 เดือนก็จะเริ่มออกดอก

**การใช้ประโยชน์**
ต้นชมจันทร์มีดอกสีขาวสวยงาม บานในเวลาตอนกลางคืนและกลิ่นหอม  ในต่างประเทศ เช่นในยุโรปและสหรัฐอเมริกาปลูกเป็นไม้ดอกไม้ประดับ  แต่บางพื้นที่ของประเทศไทย เช่น ภาคใต้และภาคตะวันออกเฉียงเหนือ เริ่มมีการนำดอกมารับประทานเป็นอาหารโดยใช้ดอกตูมมาผัดกับน้ำมันหอย หรือลวกจิ้มกับน้ำพริก ในบางพื้นที่มีการนำดอกมารับประทานสด โดยการเด็ดเกสรออก ผลการการวิเคราะห์คุณค่าทางโภชนาการของดอกชมจันทร์ พบว่าเป็นผักที่ไขมันต่ำมากและมีสรรพคุณเป็นยาระบายอย่างอ่อน เหมาะแก่ผู้ที่ต้องการควบคุมน้ำหนัก นอกจากนี้ยังมีธาตุเหล็ก ฟอสฟอรัสและยังประกอบด้วยวิตามินต่าง ๆ ได้แก่ วิตามินบี เป็นต้น

**การบำรุงรักษา**
เมื่อผลผลิตเริ่มลดลง หรือสังเกตเห็นต้นโทรมจะต้องตัดแต่งให้แตกต้นใหม่ พร้อมกับใส่ปุ๋ยอินทรีย์หรือปุ๋ยคอกบำรุง พร้อมให้น้ำเช้า-เย็น เพื่อให้ต้นแตกใบอ่อน จากนั้นประมาณ 2 เดือนจึงเริ่มเก็บผลผลิตได้อีกครั้ง กระทั่งต้นมีอายุ 2 ปี จึงเอาออกและปลูกใหม่อีกครั้ง 

**แหล่งข้อมูลอื่น**
  รายละเอียด ดอกชมจันทร์fix-attempted=yes  จากเว็บ-  รายละเอียด ดอกชมจันทร์fix-attempted=yes  จากเว็บ
หมวดหมู่:ไม้ประดับ
หมวดหมู่:วงศ์ผักบุ้ง
หมวดหมู่:พืชที่รับประทานได้
หมวดหมู่:ไม้เลื้อย
การขายส่ง

การขายส่ง (wholesale) คือการที่โรงงานผู้ผลิต ผู้ประกอบการรายใหญ่ ได้จำหน่ายสินค้าให้ผู้ประกอบการ พ่อค้า แม่ค้า เป็นจำนวนมากเพื่อให้ได้ราคาที่ต่ำมากพอ ที่จะนำไปขายต่อให้ผู้บริโภคแล้วยังได้กำไรอยู่ โดยอาจมีการจำหน่ายต่อ ๆ กันอีกหลายทอด แล้วแต่ชนิดของสินค้า

**ดูเพิ่ม**
 ห่วงโซ่อุปทาน
หมวดหมู่:การขนส่งสินค้าเชิงพาณิชย์และการจัดจำหน่าย
หมวดหมู่:การตลาด
หมวดหมู่:สถาบันพระบรมราชชนก

หมวดหมู่:กระทรวงสาธารณสุข
หมวดหมู่:สถาบันอุดมศึกษาในประเทศไทย
หมวดหมู่:สถานที่ที่ตั้งชื่อตามพระนามของสมเด็จพระมหิตลาธิเบศร อดุลยเดชวิกรม พระบรมราชชนก
หมวดหมู่:สารออกฤทธิ์ต่อจิตประสาท

หมวดหมู่:ยาที่ออกฤทธิ์ต่อระบบประสาท
หมวดหมู่:เภสัชวิทยา
หมวดหมู่:ยา
หมวดหมู่:จิตเวชศาสตร์
หมวดหมู่:ประสาทวิทยาศาสตร์
be:Катэгорыя:Наркотыкі
be-x-old:Катэгорыя:Наркотыкі
kk:Санат:Есірткілер
ru:Категория:Наркотики
uk:Категорія:Наркотики
วิทยาลัยพยาบาลบรมราชชนนีนครพนม มหาวิทยาลัยนครพนม

วิทยาลัยพยาบาลบรมราชชนนี นครพนม มหาวิทยาลัยนครพนม (Boromarajonani College of Nursing Nakhon Phanom, Nakhon Phanom University) เป็น วิทยาลัยพยาบาล ปัจจุบันสังกัดมหาวิทยาลัยนครพนม

**ประวัติ**
"วิทยาลัยพยาบาลบรมราชชนนีนครพนม" แรกเริ่มก่อตั้งขึ้นตามนโยบายด้านการสาธารณสุข แผนพัฒนาเศรษฐกิจและสังคมแห่งชาติ ฉบับที่ 6 (2530-2534)  โดยกำหนดให้มีการยกระดับมาตรฐานและพัฒนาคุณภาพของการบริการสาธารณสุขสู่ตำบล โดยจัดให้มีพยาบาล 1 คน ในสถานีอนามัยตำบลทุกแห่ง  ดังนั้นการเพิ่มจำนวนบุคลากรทางด้านการพยาบาลให้เพียงพอต่อการดำเนินการด้านสาธารณสุข กระทรวงสาธารณสุขจึงได้จัดตั้งวิทยาลัยพยาบาลบรมราชชนนี นครพนมขึ้นอีกแห่งหนึ่ง เพื่อจะให้บุตรหลานของประชาชนในเขตจังหวัดใกล้เคียง เช่น มุกดาหาร สกลนคร หนองคาย เป็นต้น มาศึกษาในวิทยาลัยแห่งนี้ เพื่อมิต้องเดินทางไปศึกษาที่อื่น
วิทยาลัยฯเริ่มก่อสร้างโดยใช้งบประมาณผูกพันปี พ.ศ. 2535  โดยมีนางสาวสุภา อยู่ยืน ดำรงตำแหน่งเป็นผู้อำนวยการคนแรก 
ปีการศึกษา 2536  วิทยาลัยพยาบาลบรมราชชนนี นครพนม  เริ่มเปิดสอนหลักสูตรประกาศนียบัตรพยาบาลศาสตร์
ปีการศึกษา 2537  เปิดรับนักศึกษาหลักสูตรประกาศนียบัตรพยาบาลศาสตร์ (ระดับต้น)
ปีการศึกษา 2541  วิทยาลัยฯ ได้เข้าเป็นสถาบันสมทบกับมหาวิทยาลัยขอนแก่น จึงได้เปลี่ยนชื่อหลักสูตรประกาศนียบัตรพยาบาลศาสตร์ เป็น
หลักสูตรพยาบาลศาสตรบัณฑิต
ปีการศึกษา 2542  เปิดรับนักศึกษาหลักสูตรพยาบาลศาสตรบัณฑิต (ต่อเนื่อง) ภาคปกติ                       
ปีการศึกษา 2545  เปิดรับนักศึกษาหลักสูตรพยาบาลศาสตร์ (ต่อเนื่อง) ภาคพิเศษ
จนกระทั่งเมือวันที่ 2 กันยายน 2548  วิทยาลัยฯ ได้รวมเข้าเป็นส่วนราชการสังกัด มหาวิทยาลัยนครพนม ตามพระราชบัญญัติมหาวิทยาลัยนครพนม พ.ศ. 2548

**ตราสัญลักษณ์**
ตราสัญลักษณ์วิทยาลัยพยาบาลบรมราชชนนีนครพนม ที่สมเด็จพระศรีนครินทราบรมราชชนนี ได้ทรงพระกรุณาโปรดเกล้าฯ พระราชทานชื่อว่า "วิทยาลัยพยาบาลบรมราชชนนี นครพนม"

**หลักสูตร**

**อ้างอิง**
หมวดหมู่:มหาวิทยาลัยนครพนม
หมวดหมู่:คณะพยาบาลศาสตร์ในประเทศไทย
หมวดหมู่:วิทยาลัยพยาบาลบรมราชชนนี
แม่แบบ:เหตุการณ์ปัจจุบัน/2552 ธันวาคม 10

* พานาโซนิกบรรลุข้อตกลงซื้อ เข้าถือหุ้น 50.19% ในซันโย คิดเป็นมูลค่่าประมาณ 4.6 พันล้านดอลลาร์สหรัฐ  (วอลสตรีทเจอร์นัล)
}
แดร๊กคูล่าต๊อก

แดร๊กคูล่าต๊อก เป็นภาพยนตร์ตลกที่ออกฉายในปี พ.ศ. 2522 กำกับ เขียนบท และนำแสดงโดยล้อต๊อก เป็นภาพยนตร์ที่ล้อต๊อกรับบทนำ และสร้างชื่อเสียง และสร้างภาพเป็นที่จดจำเรื่องหนึ่งให้กับตัวเขา เนื้อเรื่องสร้างล้อเลียนผีฝรั่ง คือ แดรกคูลา นำมาผสมผสานกับผีไทย คือ กระสือและกระหัง ในแนวตลกขบขัน
ภาพยนตร์ได้รางวัลพิเศษ ในงานประกาศผลรางวัลสุพรรณหงส์ทองคำ ครั้งที่ 1 พ.ศ. 2521 โล่เกียรติคุณผู้แสดงตลกยอดเยี่ยม แก่ สีเทา
มีภาคต่อ หักเหลี่ยมแดร๊กคูล่า​ ออกฉายในปี พ.ศ. 2529 นำแสดงโดยล้อต๊อก เทพ เทียนชัย และสินจัย หงส์ไทย บทภาพยนตร์โดย "วดีวงศ์" มีเนื้อเรื่องต่อจากภาคแรก โดยแดร๊กคูล่าต๊อกโอนสัญชาติมาเป็นผีไทย และล้อเลียนเหตุการณ์สำคัญในขณะนั้น เช่น การเปิดทรัสต์เถื่อน  การส่งคนไทยไปทำงานในตะวันออกกลาง

**เนื้อเรื่อง**
แดร๊กคูล่าต๊อก เรื่องราวของ แดร๊กคูล่า (ล้อต๊อก) ที่เดินทางมาอาศัยที่ประเทศไทยเป็นการถาวรโดยมาอาศัยอยู่กับ กระสือ (ชูศรี มีสมมนต์) และ กระหัง (สมพงษ์ พงษ์มิตร)
ขณะเดียวกัน แส (นัยนา ชีวานันท์) ลูกสาวคนเดียวของ พ่อม้วน ที่มีคนรักอยู่แล้วคือ คล้อย (นิรุตติ์ ศิริจรรยา) ถูกบังคับให้แต่งงานกับ เชิงกราน (เศรษฐา ศิระฉายา) ลูกชายกำนัน (สุวิน สว่างรัตน์) 
ต่อมา แสและคล้อย นัดกันมาผูกคอตายใต้ต้นไม้ในสุสานทำให้กระสือและกระหังไม่พอใจเพราะกลัวจะมาแย่งที่อยู่ ไม่นาน แดร๊กคูล่าเห็นความสวยของแสที่นั่งอยู่คนเดียวจึงตัดสินใจลักพาตัวไปอยู่ที่บ้าน ทั้ง ๆ ที่มีเมียอยู่แล้ว (วิยะดา อุมารินทร์) 
คล้อยถามข้อมูลจากกระสือและกระหัง จากนั้นจึงพา หมอผี (ก๊กเฮง) มาปราบแต่ไม่สำเร็จในที่สุดหมอผีถูกจับได้ แดร๊กคูล่าจึงเอาคืนด้วยการตอกลิ่มเข้าท้องหมอผี หมอผีจึงให้คล้อยเปิดม่านให้แสงสว่างเข้ามาเพื่อจะได้ฆ่าแดร๊กคูล่าแต่แดร๊กคูล่าไม่เป็นอะไรแถมกระทืบหมอผีกลับเสียอีก

**แอนิเมชัน == 
ภาพยนตร์เป็นที่มาของแอนิเมชันและหนังสือการ์ตูน  "แดร็กคูล่า ต๊อก โชว์" ผลงานบริษัท บี.บอย คาแรคเตอร์ จำกัด ของ บอย โกสิยพงษ์ สร้างจากบุคลิกของนักแสดงตลกไทยอาวุโส คือ ล้อต๊อก, ท้วม ทรนง, เทิ่ง สติเฟื่อง และ สีเทา เคยนำมาทำเป็นวาไรตี้และการ์ตูนชุด ออกอากาศ วันเสาร์ – วันอาทิตย์ 18.30 น. ทาง ช่อง 7 เมื่อปี พ.ศ. 2545

**อ้างอิง**

**แหล่งข้อมูลอื่น**
  แดร๊กคูล่าต๊อก 2522- id=00965- df=dmy-all
หมวดหมู่:ภาพยนตร์ตลกไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ภาพยนตร์ที่กำกับโดย ล้อต๊อก
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 1970
ปลาออร์

ปลาออร์ หรือ ปลาริบบิ้น (Oarfish, King of herrings; 皇帶魚; พินอิน: huángdài yú) เป็นปลากระดูกแข็งชนิดหนึ่ง มีชื่อวิทยาศาสตร์ว่า Regalecus glesne อยู่ในวงศ์ Regalecidae
มีรูปร่างลักษณะคล้ายกับงูทะเล (สัตว์ประหลาด)ในความเชื่อในยุคกลางของชาวตะวันตก โดยมีความยาวได้สูงสุดยาวถึง 9 เมตร และหนัก 300 กิโลกรัม แต่ก็มีบันทึกไว้ในบันทึกสถิติโลกกินเนสส์ด้วยว่า ปลาชนิดนี้เป็นสัตว์มีกระดูกสันหลังที่ยาวที่สุดในโลก โดยอาจยาวได้ถึง 11 เมตร ในขณะที่รายงานไม่ยืนยันอีกบางกระแสระบุว่าอาจยาวถึง 15 เมตร หรือกว่านั้น มีส่วนหัวที่ใหญ่ ลำตัวแบนสีเงิน มีจุดสีฟ้าและดำประปราย มีครีบหลังสีชมพูแดง  บนหัวที่อวัยวะแลดูคล้ายหงอนเป็นจุดเด่น
เชื่อว่าเป็นปลาที่อาศัยอยู่ในท้องทะเลลึกในช่วง 1,000 เมตร แต่โดยทั่วไปแล้วอาศัยที่ความลึก 200 เมตร จึงพบเห็นได้ยากมาก แต่มีผู้พบเห็นเป็นระยะ ๆ ในหลายพื้นที่ ตั้งแต่ชายฝั่งทะเลด้านตะวันตกของออสเตรเลีย เรื่อยไปจนถึงทะเลนอกชายฝั่งเม็กซิโก และแถบหมู่เกาะเบอร์มิวดา ส่วนใหญ่มักถูกคลื่นซัดออกมาเกยหาดหลังเกิดพายุ หรือไม่ก็เกิดอาการผิดปกติขึ้นกับปลา เช่น ป่วย หรือใกล้ตาย หรือซากที่ตายแล้ว น้อยครั้งที่จะมีการพบเห็นขณะมีชีวิตอยู่
ภาพ:Giant Oarfish.jpg|thumb|250px|left|ภาพถ่ายของปลาออร์ ที่เคยเชื่อกันว่าเป็นพญานาคที่ประเทศลาว
เป็นปลาที่กินแพลงก์ตอนเป็นอาหาร ไม่เป็นอันตรายและไม่ทำร้ายมนุษย์ แม้จะมีรายงานไม่ยืนยันจากนักวิจัยในนิวซีแลนด์ที่ระบุว่าถ้าหากแตะไปที่ตัวของมันขณะยังมีชีวิตอยู่จะปล่อยกระแสไฟฟ้าออกมาช็อตได้ (ซึ่งสันนิษฐานจากความใกล้ชิดทางสายพันธุ์กับ ปลาสตรีมเมอร์ (Agrostichthys parkeri) ที่มีรายงานว่าเป็นปลาปล่อยกระแสไฟฟ้าแบบอ่อนเมื่อถูกจับต้อง)
ปลาออร์เมื่อปรากฏตัวขึ้นมามักจะปรากฏเป็นข่าวครึกโครมอยู่เป็นระยะ ๆ ว่าเป็นพญานาคหรือสัตว์ประหลาด อาทิ ในกลางปี ค.ศ. 1996 ได้ปรากฏภาพถ่ายใบหนึ่งของกลุ่มทหารชาวอเมริกันอุ้มปลาชนิดนี้ แพร่กระจายกันทั่วไปในสังคมไทย ทำให้เกิดความเชื่อว่า นั่นเป็นพญานาคที่จับได้จากแม่น้ำโขง และเชื่อว่า ภาพถ่ายนั้นถ่ายที่ค่ายทหารแห่งหนึ่งในประเทศลาวและถ่ายมานานแล้วกว่า 30 ปี ในยุคสงครามเวียดนาม แต่แท้จริงแล้วเป็นภาพที่ถ่ายในค่ายทหารที่เกาะโคโรนาโด รัฐแคลิฟอร์เนีย สหรัฐอเมริกา ในปีเดียวกันนั้นเอง และเป็นปลาที่อยู่จับได้ในมหาสมุทรแปซิฟิก แถบทวีปอเมริกาใต้

**ระเบียงภาพ**

**ดูเพิ่ม**
ปลาทะเลลึก

**อ้างอิง**

**แหล่งข้อมูลอื่น**
 จาก Fishbase.org
หมวดหมู่:มหสัตว์
หมวดหมู่:ปลาน้ำเค็ม
หมวดหมู่:ปลาที่พบในประเทศออสเตรเลีย
หมวดหมู่:ปลาไฟฟ้า
หมวดหมู่:ปลาทะเลลึก
คำสาปร้านเบเกอรี่

คำสาปร้านเบเกอรี่ (Panya saishugeki) เป็นหนังสือรวมเรื่องสั้นของฮารูกิ มุราคามิ แปลจาก The Second Bakery Attack ตีพิมพ์เป็นภาษาไทยในปี พ.ศ. 2552 โดยสำนักพิมพ์กำมะหยี่ ประกอบไปด้วยเรื่องสั้น 6 เรื่อง ได้แก่

**หมายเหตุ**
# ในฉบับแปลภาษาอังกฤษเรื่องที่ทำเครื่องหมาย* ตีพิมพ์ในหนังสือรวมเรื่องสั้น ชื่อ The Elephant Vanishes
# การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่

**อ้างอิง**
  Woolworths bakery- http://www.kirjasto.sci.fi/murakami.htm date=2010-01-07   หมวดหมู่:งานเขียนของฮารูกิ มูรากามิ
เรือเชื่องช้าสู่เมืองจีน

เรือเชื่องช้าสู่เมืองจีน (chūgoku yuki no slow boat) เป็นหนังสือรวมเรื่องสั้นของฮะรุกิ มุระกะมิ ฉบับแปลไทยพิมพ์เมื่อปี พ.ศ. 2550 โดยสำนักพิมพ์แม่ไก่ขยัน ประกอบไปด้วยเรื่องสั้น 7 เรื่อง ได้แก่
หมายเหตุ
1.) เรื่องสั้นที่ทำเครื่องหมาย* แปลและตีพิมพ์เป็นภาษาอังกฤษในชื่อหนังสือ The Elephant Vanishes และเรื่องที่ทำเครื่องหมาย** ตีพิมพ์เป็นภาษาอังกฤษในชื่อหนังสือ Blind Willow, Sleeping Woman
2.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
หมวดหมู่:งานเขียนของฮารูกิ มูรากามิ
เส้นแสงที่สูญหาย เราร้องไห้เงียบงัน

เส้นแสงที่สูญหาย เราร้องไห้เงียบงัน  เป็นหนังสือรวมเรื่องสั้นของฮารูกิ มุราคามิ แปลเป็นภาษาไทยจากเรื่องสั้นชื่อ  Firefly, Barn Burning and Other Stories  แปลเป็นภาษาไทยในปี พ.ศ. 2552 และจัดพิมพ์โดยสำนักพิมพ์กำมะหยี่ ประกอบไปด้วยเรื่องสั้น 5 เรื่องได้แก่
หมายเหตุ
1.) เรื่องที่ทำเครื่องหมาย* แปลและตีพิมพ์เป็นภาษาอังกฤษในหนังสือรวมเรื่องสั้น ชื่อ Blind Willow, Sleeping Woman และเรื่องที่ทำเครื่องหมาย**แปลและตีพิมพ์เป็นภาษาอังกฤษในหนังสือรวมเรื่องสั้นชื่อ The Elephant Vanishes
2.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
หมวดหมู่:งานเขียนของฮารูกิ มูรากามิ
ปีศาจแห่งเล็กซิงตัน

ปีศาจแห่งเล็กซิงตัน แปลจากรวมเรื่องสั้น Lexington Ghosts ของ ฮารูกิ มุราคามิ จัดพิมพ์โดยสำนักพิมพ์กำมะหยี่ (ตีพิมพ์ในปี พ.ศ. 2553) โดยมีเรื่องสั้น 6 เรื่อง ได้แก่
หมายเหตุ
1.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
หมวดหมู่:งานเขียนของฮารูกิ มูรากามิ
อาฟเตอร์เดอะเควก

อาฟเตอร์เดอะเควก เป็นผลงานของ ฮารูกิ มุราคามิ แปลโดย คมสัน นันทจิต ตีพิมพ์ในปี พ.ศ. 2546 โดยสำนักพิมพ์กายมารุต ประกอบไปด้วย 6 เรื่องสั้น ได้แก่
หมวดหมู่:งานเขียนของฮารูกิ มูรากามิ
ไซโทซอล

ไซโตซอลเป็นกลุ่มของสารละลายชนิดต่างๆกันที่อยู่ในเซลล์ 
ไซโตซอล หรือของเหลวภายในเซลล์  (cytosol หรือ intracellular fluid หรือ cytoplasmic matrix) เป็นของเหลวที่อยู่ภายในเซลล์ ในยูคาริโอตส่วนนี้จะแยกออกจากส่วนของออร์แกเนลล์ด้วยเยื่อหุ้มออร์แกเนลล์ ต่างจากไซโทพลาสซึม ซึ่งหมายถึงส่วนต่างๆที่อยู่ข้างในเยื่อหุ้มเซลล์ ไม่รวมนิวเคลียส ในโปรคาริโอต ปฏิกิริยาเคมีส่วนใหญ่เกิดในไซโตซอล ส่วนน้อยเกิดที่ช่องว่างระหว่างเยื่อหุ้มเซลล์ที่ม้วนพับไปมา 
ไซโตซอลเป็นองค์ประกอบที่ซับซ้อนของสารต่างๆที่ละลายในน้ำ  ความเข้มข้นของไอออนเช่นโซเดียมและโพแทสเซียมในไซโตซอลจะต่างจากของเหลวนอกเซลล์ ซึ่งความแตกต่างนี้เป็นมาจากการควบคุมแรงดันออสโมติกของเซลล์ และการส่งสัญญาณระหว่างเซลล์  นอกจากนั้นในไซโตซอลยังมีสารชีวโมเลกุลขนาดใหญ่ล่องลอยอยู่ซึ่งสารเหล่านี้มีผลต่อการเปลี่ยนแปลงพฤติกรรมของสารขนาดเล็กกว่า 
ภายในไซโตซอลเองยังมีระดับความเข้มข้นที่ต่างกันภายในไซโตซอลของเซลล์เดียวกัน เช่นความเข้มข้นของแคลเซียม กลุ่มของโปรตีนและเอนไซม์ที่รวมกันทำหน้าที่เร่งปฏิกิริยาต่างๆในเมตาบอลิซึม จะทำให้เกิดส่วนปิดและแยกต่างหากออกจากไซโตซอลได้ เช่น โปรทีเอโซม และคาร์บอกซีโซม
ไฟล์:Carboxysome.png|thumb|right|400px|คาร์บอกซีโซม เป็นส่วนของโปรตีนที่หุ้มส่วนย่อยๆภายในไซโตซอล ของเซลล์แบคทีเรีย(ซ้าย)เป็นภาพจากกล้องจุลทรรศน์อิเล็กตรอน(ขวา) แบบจำลองโครงสร้างของคาร์บอกซีโซม

**อ้างอิง**


**ดูเพิ่ม**
oclc=71298997
หมวดหมู่:กายวิภาคศาสตร์เซลล์
หมวดหมู่:ออร์แกเนลล์
ท่าอากาศยานอาซาฮิกาวะ

ท่าอากาศยานอาซาฮิกาวะ (Asahikawa Kūkō) เป็นท่าอากาศยานส่วนภูมิภาคบนเกาะฮกไกโด ประเทศญี่ปุ่น ตั้งอยู่ระหว่างเมืองอาซาฮิกาวะและเมืองฮิงาชิกางูระ จัดเป็นท่าอากาศยานระดับที่สองในญี่ปุ่น

**สายการบินและจุดหมายปลายทาง**

**อ้างอิง**

**แหล่งข้อมูลอื่น**
  เว็บไซต์ทางการ -  แนะนำท่าอากาศยานอาซาฮิกาวะ โดย เจแปนแอร์ไลน์- RJEC- AKJ

**ดูเพิ่ม**
 รายชื่อท่าอากาศยานในประเทศญี่ปุ่น
อาซาฮิกาวะ
หมวดหมู่:กิ่งจังหวัดคามิกาวะ
กิฟต์ (แก้ความกำกวม)

คำสำคัญ "กิฟต์" "กิฟท์" หรือ "gift" สามารถหมายถึง

**ทั่วไป**
 ของขวัญ

**คอมพิวเตอร์**
 กิฟต์ (สกุลไฟล์) - ชื่อสกุลไฟล์สกุลหนึ่ง เขียนด้วยอักษรโรมันว่า "GIFT"- กิฟต์ (กนู) - เครื่องมือหาภาพของกนู

**อื่นๆ**
 ให้ (gift) - ชื่อสัญญาซึ่งบุคคลคนหนึ่งเรียกว่า "ผู้ให้" โอนทรัพย์สินของตนให้โดยเสน่หาแก่บุคคลอีกคนหนึ่งเรียกว่า "ผู้รับ" และผู้รับยอมรับเอาทรัพย์สินนั้น- Gamete intrafallopian transfer วิธีแก้ไขภาวะการมีบุตรยาก
นิติเหตุ

นิติเหตุ (causative event, legal cause หรือ proximate cause) เป็นศัพท์กฎหมาย หมายถึง เหตุการณ์ที่มีผลตามกฎหมาย โบราณใช้ว่า "นิติการณ์"
ผลที่เกิดขึ้นนี้ ไม่คำนึงว่าเป็นเจตนาของผู้อยู่ในเหตุการณ์หรือไม่ หากแต่เป็นเจตนาของกฎหมาย จึงเรียกว่า "นิติเหตุ" คือ เหตุของกฎหมาย และเพราะฉะนั้น นิติเหตุจึงต่างจาก นิติกรรม ตรงที่ผลของนิติกรรมนั้นเกิดขึ้นโดยเจตนาของผู้เกี่ยวข้องเท่านั้น ตัวอย่างของนิติเหตุ เช่น เด็กห้าขวบประพันธ์วรรณกรรมขึ้นเรื่องหนึ่ง อันที่จริงเขาเพียงต้องการสรรค์สร้างตามจินตนาการของตน ไม่ได้ต้องการเป็นเจ้าของลิขสิทธิ์ในวรรณกรรมนั้น  แต่กฎหมายก็ให้เขาเป็นเจ้าของลิขสิทธิ์ดังกล่าว
ตัวอย่างอื่น ๆ ของนิติเหตุ เช่น การเกิด ก่อให้เกิดสภาพบุคคลตามกฎหมาย, การแก่ ก่อให้บุคคลมีความสามารถที่จะมีและใช้สิทธิตามกฎหมาย อาทิ เมื่อบุคคลปรกติเจริญวัยขึ้นจนบรรลุนิติภาวะ ก็จะมีความสามารถกระทำนิติกรรมเองได้โดยลำพัง, และการตาย ทำให้สภาพบุคคลสิ้นสุดลงตามกฎหมาย และมรดกของผู้ตายต้องโอนไปยังทายาทต่อไป ที่กล่าวมาทั้งหมดนี้ล้วนเป็นผลที่กฎหมายบันดาลให้เกิด ซึ่งอาจสอดคล้องกับเจตนาของผู้เกี่ยวข้องหรือไม่ก็ได้
นิติเหตุนับเป็นมูลแห่งหนี้ (obligation) จำพวกหนึ่ง คือ ละเมิด, การจัดการงานนอกสั่ง และ ลาภมิควรได้ ด้วย เช่นเดียวกับนิติกรรม ที่ก่อมูลหนี้จากนิติสัมพันธ์ของคู่สัญญา
โดยนิติเหตุแยกออกเป็น 2 กรณี มีทางธรรมชาติและจากการกระทำของบุคคลได้ดังนี้
# ทางธรรมชาติ เป็นเหตุที่สามารถเกิดขึ้นเองโดยธรรมชาติ โดยกฎหมายเป็นตัวรับรองตามกฎหมาย เช่น การเกิดของบุคคลธรรมดาทำให้มีสภาพบุคคล ซึ่งทำให้มีสิทธิและหน้าที่ตามที่กฎหมายบัญญัติไว้ หรือบุคคลใดอายุครบยี่สิบปีบริบูรณ์ก็จะถือว่าบรรลุนิติภาวะ สามารถทำนิติกรมใดๆ โดยไม่ต้องได้รับความยินยอมจากผู้แทนโดยชอบธรรม การเสียชีวิตทำให้สิ้นสภาพบุคคล ทรัพย์มรดกของผู้ตายตกทอดแก่ทายาท เป็นต้น
# จากการกระทำของบุคคล แยกออกเป็น  2 ประการ- ผู้กระทำมีเจตนามุ่งให้เกิดผลในกฎหมายหรือไม่ก็ได้ - หรือ "นิติเหตุ" ที่ทำให้เกิดผลในทางกฎหมาย มีการเคลื่อนไหวในสิทธิ เช่น การทำละเมิด จัดการงานนอกสั่ง ลาภมิควรได้ บุคคลเก็บได้ซึ่งทรัพย์สินหายแม้จะมิได้มีเจตนา การเข้าถือสิทธิสังหาริมทรัพย์ไม่มีเจ้าของเป็นเหตุให้ได้กรรมสิทธิ์- ผู้กระทำมีเจตนามุ่งให้เกิดผลในกฎหมาย -  หรือ  "นิติกรรม" โดยผู้กระทำจะต้องกระทำลงโดยชอบด้วยกฎหมายและใจสมัคร มีเจตนามุ่งให้เกิดการเคลื่อนไหวในสิทธิ อาจจะเป็นการก่อ เปลี่ยนแปลง โอน สงวน หรือระงับสิทธิ์ 

**เชิงอรรถ**

**อ้างอิง**
 ขุนสมาหารหิตะคดี (โป๊ โปรคุปต์). (2549). พจนานุกรมกฎหมาย. (พิมพ์ครั้งที่ 2). กรุงเทพฯ : วิญญูชน. .- ราชบัณฑิตยสถาน.
** (2543). พจนานุกรมศัพท์กฎหมายไทย ฉบับราชบัณฑิตยสถาน. (พิมพ์ครั้งที่ 2). กรุงเทพฯ : อรุณการพิมพ์. ISBN 9748123529.
** (2544). พจนานุกรมศัพท์กฎหมายไทย ฉบับราชบัณฑิตยสถาน. (พิมพ์ครั้งที่ 3). กรุงเทพฯ : อรุณการพิมพ์. ISBN 9748123758.
** (2551, 7 กุมภาพันธ์). พจนานุกรม ฉบับราชบัณฑิตยสถาน พ.ศ. 2542. ออนไลน์. เข้าถึงได้จาก: . (เข้าถึงเมื่อ: 12 กันยายน 2552).
** (ม.ป.ป.). ศัพท์บัญญัติราชบัณฑิตยสถาน. ออนไลน์. เข้าถึงได้จาก: . (เข้าถึงเมื่อ: 12 กันยายน 2552).- ศนันท์กรณ์ โสตถิพันธุ์. (2552). คำอธิบายกฎหมายลักษณะละเมิด จัดการงานนอกสั่ง ลาภมิควรได้. (พิมพ์ครั้งที่ 2 แก้ไขเพิ่มเติม). กรุงเทพฯ : วิญญูชน. ISBN 9789742887513.- โสภณ รัตนากร. (2521-2522). "นิติกรรม." สารานุกรมไทยฉบับราชบัณฑิตยสถาน, (15 : ธรรมวัตร-นิลเอก). กรุงเทพฯ : โรงพิมพ์พระจันทร์.

**ดูเพิ่ม**
 นิติกรรม
----
หมวดหมู่:คำศัพท์กฎหมาย
เพลงสรรเสริญสาธารณรัฐอัลไต

การบรรเลงเพลงสรรเสริญพระบารมีเพลงสรรเสริญสาธารณรัฐอัลไต (อัลไตย์: Алтай Респубпиканыҥ Гимны; Altaj Respublikanyŋ Gimny Söstöri) เป็นเพลงสรรเสริญสาธารณรัฐอัลไตแห่งสหพันธรัฐรัสเซีย ทำนองเพลงนี้ประพันธ์โดย วี. เปซ์นญากา และคำร้องเป็นของ เอ. อดาร์โอวา นำไปใช้อย่างเป็นทางการ วันที่ 11 กันยายน ค.ศ. 2001

**เนื้อเพลงภาษาอัลไต และ รัสเซีย**
ใน 3 บทแรกเนื้อร้องเป็นภาษาพื้นเมืองอัลไต และ 2 บทสุดท้ายเนื้อร้องเป็นภาษารัสเซีย1

**คำแปล**
บทที่ 1
นภาสีฟ้าที่เต็มไปด้วยดวงดาว
กว้างใหญ่ แต่อิสระภาพจากท่านข่านแห่งอัลไต
บนยอดเขาสามยอดแห่งไธกาอันเงียบสงบ
อัลไตยุคโบราณนี้ศักดิ์สิทธิ์
บทที่ 2
ยืนอยู่บนสามยอดคือท่านข่านแห่งอัลไต
ที่จะไปจากที่นี่ จะไม่มีประเพณี
เหยี่ยวนอนหลับได้ดีในป่า
ไม่มีภาระหน้าที่หวงแหน
บทที่ 3
นี่คือมาตุภูมิของประเทศอัลไต
อัลไตเป็นสถานที่ศักดิ์สิทธิ์นับพัน
ปกป้องความมั่งคั่งอันล้นเหลือของเธอ
เราเป็นชาวรัสเซียมาตลอดชีวิต
บทที่ 4
คุณถูกสร้างขึ้นโดยดวงอาทิตย์ชาวอัลไต
มีชีวิตอยู่และเจริญรุ่งเรือง
คุณแน่วแน่ตลอดกาล
และอัลไตของเรานั้นสวยงาม
บทที่ 5
อัลไตกับรัสเซียมีมานานหลายศตวรรษ
สำหรับเจ้าและเธอเรามีความภักดี
และด้วยโชคชะตามีสิ่งเดียว
มีความสุขตลอดกาล
อัลไต!

**ข้อมูลอื่น**
 http://www.sch21yar.narod.ru/RespAltai1.htm#5- http://kurultai.altai-republic.ru/docs/gimn.pdf- http://eng.altai-republic.ru/downloads/gimn_ra.mp3 date=2008-02-27 
หมวดหมู่:เพลงสรรเสริญในประเทศรัสเซีย
หมวดหมู่:สาธารณรัฐอัลไต
มะระ

มะระขี้นก ในภาพแสดงแบบเต็มผล ผ่าตามยาว และผ่าตามขวาง
มะระขี้นก (Momordica charantia L.) เป็นผักผลไม้พื้นบ้านที่ขึ้นได้ทั่ว ๆ ไป เลื้อยพันต้นไม้อื่น มีมือเกาะ ลำต้นเป็นเหลี่ยมมีขนปกคลุม ใบเดี่ยว ออกสลับลักษณะคล้ายใบแตงโมแต่เล็กกว่า มีสีเขียวทั้งใบ ขอบใบหยัก เว้าลึก มี 5-7 หยัก ปลายใบแหลม ออกดอกเดี่ยวตามง่ามใบ สีเหลืองอ่อน มี 5 กลีบ เกสรมีสีเหลืองแก่ถึงส้ม กลีบดอกบาง ช้ำง่าย ลูกเล็กรูปร่างคล้ายกระสวย ผิวเปลือกขรุขระและมีปุ่มยื่นออกมา ผลอ่อนมีสีเขียว เมื่อแก่จะมีสีเหลืองอมแดง ปลายผลจะแตกเป็น 3 แฉก นกชอบมาจิกกินทั้งผลและเมล็ด แล้วก็ถ่ายเมล็ดไว้ตามที่ต่าง ๆ จึงเรียกกันว่ามะระขี้นก
มะระขี้นก มีรสขมกว่ามะระจีน จึงนิยมกินในหมู่ผู้ใหญ่และผู้สูงอายุ ผลอ่อนนำไปต้มหรือเผากินได้ทั้งลูก ผลแก่ต้องนำมาผ่ากลาง คว้านเมล็ดออกเสียก่อน การลดความขมของมะระขี้นกนั้นทำได้โดยต้มน้ำให้เดือดจัด ใส่เกลือสักหยิบมือ ลวกมะระในน้ำเดือดสักครู่ มะระจะยังคงมีผลสีเขียวสด หรือจะต้มกินกับน้ำพริกก็ได้ บางครั้งราดด้วยกะทิสดเพื่อเพิ่มรสชาติ
การปรุงแกงจืดมะระขี้นกยัดไส้หมูสับ ต้องต้มนานหน่อยให้ความขมจางลง หรือปรุงอาหารเผ็ด เช่น พะแนงมะระขี้นกยัดไส้ หรือเป็นแกงเผ็ดก็ได้ ถ้าจะนำไปปรุงอาหารผัด เช่น ผัดกับไข่ ให้ต้มน้ำแล้วเททิ้งหนึ่งครั้ง
นอกจากใช้ผลเป็นอาหารแล้ว ใบของมะระขี้นกก็นำมาทำอาหารได้ แต่ไม่นิยมกินสดเพราะมีรสขม ยอดมะระลวกเป็นผักจิ้มกินกับน้ำพริก หรือกับปลาป่นของชาวอีสาน ยิ่งเด็ดยิ่งแตกยอดเพิ่มอีก ทางภาคเหนือนิยมนำยอดมะระสดมากินกับลาบ หรือนำไปทำแกงคั่ว แกงเลียง และแกงป่า ได้รสน้ำแกงที่ขมเฉพาะตัว
ทางอีสานนิยมนำใบมะระขี้นกใส่ลงไปในแกงเห็ดแบบพื้นบ้านจะทำให้แกงมีรสขมนิด ๆ กลมกล่อมมาก บ้างนิยมนำใบมะระมาต้มหรือลวกจิ้มน้ำพริก

**คุณค่าทางโภชนาการ**

**ประโยชน์ทางยา**
สรรพคุณของมะระขี้นก คือช่วยเจริญอาหาร การที่ผลมะระขี้นกช่วยเจริญอาหารได้ เพราะในเนื้อผลมีสารที่มีรสขมกระตุ้นให้น้ำย่อยออกมามากขึ้น จึงทำให้รับประทานอาหารได้เพิ่มขึ้น ใช้ผลมะระปิ้งไฟ หรือลวกจิ้มน้ำพริก และยับยั้งเชื้อ HIV หรือเสริมภูมิคุ้มกันของร่างกาย- ใช้เมล็ดจากผลสุก 30 กรัม แกะเมล็ด ล้างเนื้อเยื่อสีแดงที่หุ้มเมล็ดออก ผึ่งให้สะเด็ดน้ำ กะเทาะเมล็ดเปลือกมะระ ควรกะเทาะในภาชนะที่เย็น เช่น ในที่มีอุณหภูมิต่ำ จะได้เนื้อในสีขาว ควรสวมถุงมือยางขณะทำ- นำเนื้อใน มาล้างน้ำให้สะอาด เติมน้ำหรือน้ำเกลือที่แช่เย็นลงไป 90-100 มิลลิลิตร ปั่นในเครื่องปั้นที่แช่เย็น แล้วกรองด้วยผ้าขาวบาง 2-3 ชั้น จะได้น้ำยาสีขาวขุ่น- น้ำยาสีขาวขุ่น ใช้สวนทวารหนัก ครั้งละ 10 มิลลิลิตร วันละครั้ง- ถ้านำน้ำ ที่ปั่นไปแช่ตู้เย็น จะแยกเป็น 2 ชั้น ให้ใช้ชั้นบนที่มีลักษณะใส
ข้อควรระวัง- การสวนทวาร ควรใช้วาสลินช่วยหล่อลื่นก่อนการสวน- ทุกขั้นตอนให้ระวังเรื่องความสะอาด- ต้องรักษาความเย็นตลอดเวลา

**มะระ**

**คุณค่าทางโภชนาการ**

**ประโยชน์ทางยา**

**อ้างอิง**

**แหล่งข้อมูลอื่น**
  Bitter Melon Cultivation
หมวดหมู่:วงศ์แตง
หมวดหมู่:ผัก
หมวดหมู่:สมุนไพร
หมวดหมู่:พืชที่มีฤทธิ์ต้านไวรัส
เซลลูไลต์

เซลลูไลต์ (Cellulite) หมายถึง  เซลล์ก้อนไขมันที่มีขนาดใหญ่  อยู่ใต้ผิวหนังที่อัดกันอยู่อย่างหนาแน่นซึ่งจะนูนขึ้นมาที่บริเวณผิวหนังจะเป็นตะปุ่มตะป่ำ  บริเวณนี้เรียกว่า  เซลลูไลต์  หรือเรียกว่าผิวเปลือกส้ม  ไขมันนี้จะพบได้ทั้งในคนผอมและคนอ้วน  โดยพบในเพศหญิงมากกว่าเพศชายซึ่งร่างกายจะสามารถสะสมได้ที่บริเวณ  ท้องแขน  หน้าท้อง  ต้นขา และสะโพก  
(เซลลูไลต์มักจะเกิดในผู้หญิงมากกว่าผู้ชายเนื่องจากเนื้อเยื่อเกี่ยวพันในผู้หญิงเรียงเป็นแนวตั้งและมีปริมาณไขมันสะสมมาก ส่วนของผู้ชายเรียงเป็นสี่เหลี่ยมขนมเปียกปูนเล็กๆและมีปริมาณไขมันสะสมน้อย   จึงไม่พบเซลลูไลต์ในผู้ชาย)

**สาเหตุการเกิดเซลลูไลต์**
- ร่างกายมีการเผาผลาญที่ผิดปกติ   ทำให้ไม่สามารถเผาผลาญไขมันใต้ผิวหนังออกจากร่างกายได้หมด
- การรับประทานอาหารจำพวกคาร์โบไฮเดรตที่มากเกินความจำเป็น   ทำให้ร่างกายสะสมเซลลูไลต์
- การออกกำลังกายไม่สม่ำเสมอ  หรือขาดการออกกำลังกายซึ่งเป็นอีกสาเหตุของการสะสมเซลลูไลต์ เพราะไขมันจะจับตัวเป็นกลุ่มก้อนและมีการขยายใหญ่ขึ้นที่ใต้ผิวหนัง  ทำให้ผิวหนังตรงนั้นมีลักษณะเป็นริ้วคลื่น
- อาหาร ได้แก่  อาหารที่อุดมไปด้วย toxin เช่นไขมัน   ของทอด  สุรา  น้ำตาล หากรับประทานอาหารเหล่านี้มากเกินไปจะทำให้ร่างกายไม่สามารถกำจัดออกหมดเกิดการสะสม 
- กรรมพันธุ์
- ดื่มน้ำน้อย 
- เซลลูไลต์มักจะพบมากในคนที่รับประทานยาคุมกำเนิด หรือหลังคลอดเนื่องจากร่างกายมีระดับฮอร์โมนเอสโตรเจนสูง


**โทษของเซลลูไลต์**
- การเกิดเซลล์ลูไลท์  ส่งผลต่อการไหลเวียนของระบบน้ำเหลือง
- ส่งผลต่อระบบขับของเสียในร่างกายจะเกิดความผิดปกติ

**การเกิดเซลลูไลต์**
เกิดจากเซลล์ไขมันบวม และการที่มีพังผืดเข้ามาหุ้มทำให้เกิดการรวมตัวของเซลล์ไขมันเป็นกลุ่มก้อน

•	เซลล์ของไขมันบวมเนื่องจากมีการสะสมไขมันไว้ในเซลล์เป็นปริมาณมาก
•	ผนังหลอดเลือดของเซลล์ไขมันจะรั่วทำให้มีน้ำซึมผ่านออกจากเซลล์ไขมันทำให้เกิดการคั่งของน้ำ
•	การระบายของน้ำเหลืองไม่ดี
•	เซลล์ของไขมันจะจับกันเป็นกลุ่มโดยมี collagen ล้อมรอบซึ่งทำให้เลือดไหลเวียนผิดปกติ
•	เนื้อเยื่อเกี่ยวพันจะดึงผิวหนังตำแหน่งที่ยึดกับผิวหนังทำให้ผิวหนังเป็นรอนๆคล้ายริ้วคลื่น

**ระดับความรุนแรงของปัญหาเซลลูไลต์**

1. น้อย - มองเห็นผิวเป็นริวคลื่นเมื่อมือไปสัมผัส
2. ปานกลาง - มองเห็นผิวเป็นริวคลื่นเมื่อยืน
3. มาก - มองเห็นผิวเป็นริวคลื่นตลอดเวลา
โปร WarZ date=2016-09-09 

**การแก้ปัญหาเซลลูไลต์สามารถทำได้โดย**
1. ลดการบริโภคไขมันและน้ำตาล
2. ทำให้เนื้อเยื่อเกี่ยวพันแข็งแรงขึ้น โดยการนวดเบาๆตามบริเวณที่มีเซลลูไลต์ และ ออกกำลังกายสม่ำเสมอ
3. ดื่มน้ำให้เพียงพอกับร่างกายต้องกาประมาณวันละ 8 แก้ว
4. การใช้วิธีดีท็อกซ์ ทั้งอบไอน้ำ ซาวน่า 
5. หันมากินอาหาร Raw Food หรือใช้วิธี Detox Liquid Diet คือดื่มแต่น้ำผักน้ำผลไม้ ซุปใส ชาสมุนไพร โดยไม่กินอะไรเลย เพื่อให้ร่างกายขับถ่ายของเสีย    ทำให้ไขมันลดลงเซลลูไลต์จะน้อยลงไปด้วยเช่นกัน  แต่ถ้าหากกลับมากินตามปกติเซลลูไลต์ก็จะกลับมาเหมือนเดิมด้วยเช่นกัน

**อ้างอิง**
หนังสือ Spicy  ฉบับวันที่ 17-23 ตุลาคม 2552 หน้า 28-29
http://www.siamhealth.net/public_html/Health/Photo_teaching/beauty/cellutite/cause.htm
http://www.siamhealth.net/public_html/Health/Photo_teaching/beauty/cellutite/index.htm
http://www.on-diet.com/cellulite.asp date=2009-12-08 
หมวดหมู่:เนื้อเยื่อ
หมวดหมู่:ผิวหนัง
หมวดหมู่:ชีววิทยา
เคอรี ฮิลสัน

เคอรี ลีนน์ ฮิลสัน (Keri Lynn Hilson) เกิดเมื่อวันที่ 5 ธันวาคม ค.ศ. 1982 เป็นนักร้องชาวอเมริกัน ร่วมต่อต้าน การเบียดเบียนทางเพศ เธอได้เซ็นสัญญากับค่ายโซนโฤร์, มอสลีย์มิวสิกกรุป และอินเตอร์สโคปเรเคิดส์ เป็นส่วนหนึ่งในทีมนักแต่งเพลงและโปรดิวเซอร์ ที่ชื่อกลุ่ม เดอะคลัตช์ ต้นและปลายคริสต์ทศวรรษ 2000 ฮิลสันเขียนเพลงให้กับแร็ปเปอร์และนักร้องหลายคน รวมถึงบริตนีย์ สเปียรส์และลูดาคริส ในปี 2007 เธอเป็นนักร้องรับเชิญให้กับซิงเกิลฮิตของทิมบาแลนด์ที่ชื่อ  "The Way I Are" และ "Scream" เธอจึงได้เริ่มต้นอาชีพในฐานะศิลปินเดี่ยว มีผลงานอัลบั้มแรกชุด  In a Perfect World… ออกขายต้นปี 2009 มีซิงเกิลฮิตอย่าง "Energy", "Turnin' Me On" และ "Knock You Down"

**อ้างอิง**
หมวดหมู่:นักร้องอเมริกัน
หมวดหมู่:บุคคลจากรัฐจอร์เจีย
หมวดหมู่:นักร้องหญิงชาวอเมริกันเชื้อสายแอฟริกา
เจ้าหญิงฟาดียะห์แห่งอียิปต์

เจ้าหญิงฟาดียะห์แห่งอียิปต์ (อาหรับ:فادية Fādiya, ประสูติ 15 ธันวาคม ค.ศ. 1943-26 ธันวาคม ค.ศ. 2002) พระราชธิดาองค์เล็กในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ พระมเหสีพระองค์แรก

**พระประวัติ**
เจ้าหญิงฟาดียะห์แห่งอียิปต์ ประสูติเมื่อวันที่ 15 ธันวาคม ค.ศ. 1943 เป็นพระราชธิดาองค์เล็กในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ พระมเหสีพระองค์แรก โดยพระองค์มีพระพี่นางร่วมพระมารดาสองพระองค์ ได้แก่ เจ้าหญิงเฟริยาล และเจ้าหญิงเฟาซียะห์
ต่อมาได้เกิดเหตุการณ์ปฏิวัติอียิปต์ในปี ค.ศ. 1952 พระเจ้าฟารุกที่ 1 แห่งอียิปต์ พระราชบิดาจึงส่งเจ้าหญิงฟาดียะห์ไปศึกษายังประเทศสวิตเซอร์แลนด์ โดยพระองค์ได้เรียนเกี่ยวกับการเขียนภาพ

**เสกสมรส**
เจ้าหญิงฟาดียะห์เสกสมรสเมื่อวันที่ 17 กุมภาพันธ์ ค.ศ. 1965 โดยเสกสมรสกับนายปิแอร์ อเล็กซีวิคช์ ออร์ลอฟฟ์ นักธรณีวิทยาชาวสวิส ที่มีเชื้อสายราชวงศ์รัสเซีย โดยจดทะเบียนสมรสกันที่สำนักงานทะเบียนเคนซิงสตัน (Kensington) กรุงลอนดอน โดยสามีของพระองค์ได้เปลี่ยนมานับถือศาสนาอิสลาม และได้ชื่อมุสลิมว่า ซาอิด ออร์ลอฟฟ์ โดยทั้งคู่ มีบุตรด้วยกันสองคน ได้แก่ นายมิกาเอล-ชาเมล ออร์ลอฟฟ์ และนายอาแล็กซองดร์-อาลี ออร์ลอฟฟ์
ส่วนเจ้าหญิงฟาดียะห์ได้ทำงานเป็นล่ามในกระทรวงการท่องเที่ยวของประเทศสวิตเซอร์แลนด์ โดยพระองค์สามารถรับสั่งภาษาฝรั่งเศส, ภาษาอังกฤษ, ภาษาอิตาเลียน และภาษาสเปน

**สิ้นพระชนม์**
เจ้าหญิงฟาดียะห์ สิ้นพระชนม์เมื่อวันที่ 26 ธันวาคม ค.ศ. 2002 ที่เมืองโลซาน ประเทศสวิตเซอร์แลนด์ และพระศพได้ฝังไว้ในกรุงไคโร ประเทศอียิปต์ สิริรวมพระชนมายุ 59 พรรษา

**พระราชตระกูล**

**อ้างอิง**
2545
หมวดหมู่:เจ้าหญิงอียิปต์
หมวดหมู่:ชาวอียิปต์เชื้อสายกรีก
หมวดหมู่:ชาวอียิปต์เชื้อสายฝรั่งเศส
หมวดหมู่:ชาวอียิปต์เชื้อสายแอลเบเนีย
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายเซอร์แคเซีย
หมวดหมู่:มุสลิมชาวอียิปต์
หมวดหมู่:ราชวงศ์มูฮัมหมัดอาลี
หมวดหมู่:บุคคลจากไคโร
หมวดหมู่:พระเจ้าฟารูกแห่งอียิปต์
ฌอน แม็กไกวร์

ฌอน มาร์ติน ไมเคิล แม็กไกวร์ (Sean Martin Michael Maguire) เกิดเมื่อวันที่ 18 เมษายน ค.ศ. 1976 ในอิลฟอร์ด เอสเซกซ์ เป็นนักแสดงและนักร้องชาวอังกฤษ มีชื่อเสียงในปี 1988 ตั้งแต่อายุ 11 ปี กับบท "เทกส์" แรตคิลฟ์ ในดราม่าสำหรับเด็กทางช่องบีบีซีเรื่อง Grange Hill ที่ออกฉายจนถึงปี ค.ศ. 1992 หลังจากนั้นเขารับบทเป็น ไอดาน บรอสแนน ใน EastEnders
เขายังปรากฏในภาพยนตร์หลายเรื่อง เช่นเรื่อง Meet the Spartans หนังล้อเลียนเรื่อง 300 เขามีชื่อเสียงในฐานะนักร้องเช่นกัน มีผลงานสตูดิโออัลบั้ม 2 ชุด (และอีก 1 รวมฮิต) เขาเป็นที่รู้จักในรายการโทรทัศน์อเมริกัน ในบทโดนาแวน บริงก์ ในซิตคอมทางช่องยูพีเอ็น เรื่อง Eve และบทไคล์ เบนโด ซิตคอมทางช่องซีบีเอส เรื่อง The Class
หมวดหมู่:นักแสดงอังกฤษ
หมวดหมู่:นักร้องอังกฤษ
หมวดหมู่:บุคคลจากลอนดอนโบโรเรดบริดจ์
เจ้าหญิงฟัยซะฮ์แห่งอียิปต์

เจ้าหญิงฟัยซะฮ์แห่งอียิปต์ (شاهدخت فايزة; الأميرة فايزة; ประสูติ: 8 พฤศจิกายน พ.ศ. 2466 — สิ้นพระชนม์: 9 กรกฎาคม พ.ศ. 2537) เป็นพระราชธิดาในพระเจ้าฟุอาดที่ 1 กับสมเด็จพระราชินีนาซลีแห่งอียิปต์ 

**พระประวัติ**
เจ้าหญิงฟัยซะฮ์ ประสูติเมื่อวันที่ 8 พฤศจิกายน พ.ศ. 2466 ณ พระราชวังอับดีนในไคโร เป็นพระราชบุตรลำดับที่สามในพระเจ้าฟุอาดที่ 1 ที่ประสูติแต่สมเด็จพระราชินีนาซลี มีพระพี่น้องร่วมพระราชชนนี คือ พระเจ้าฟารูก, เจ้าหญิงเฟาซียะห์, เจ้าหญิงฟัยกะฮ์ และเจ้าหญิงฟัตฮียะห์ มีพระชษฐาและเชษฐภคินีต่างพระชนนีคือ เจ้าชายอิสมาอีล และเจ้าหญิงเฟากียะฮ์
พลอากาศตรีมุฮัมมัด ชะรีฟ พาชา (Muhammad Sharif Pasha) พระอัยกาฝ่ายพระชนนี เป็นนายกรัฐมนตรีอียิปต์และรัฐมนตรีว่าการกระทรวงการต่างประเทศเชื้อสายตุรกี ส่วนสุลัยมาน พาชา อัฟฟารันซาวีย์ (Soliman Pasha al-Faransawi) พระปัยกาฝ่ายพระชนนี เป็นชาวฝรั่งเศสที่เข้ามารับราชการเป็นผู้บังคับบัญชาทหารอียิปต์
เจ้าหญิงฟัยซะฮ์มีพระประสงค์ที่จะไม่เสกสมรสกับเจ้านายในราชวงศ์แถบตะวันออกกลาง จึงได้เสกสมรสกับโมฮัมมัด อาลี บูเลนต์ ราอุฟ (Mohammad Ali Bulent Rauf) พระญาติวงศ์ชาวตุรกี บุตรของราอุฟ เบย์ กับอามีเน ซีร์รี ฮานึม ที่ขณะนั้นเขามีอายุได้ 34 ปี ณ ไคโร เมื่อวันที่ 17 พฤษภาคม พ.ศ. 2488 ซึ่งเกิดจากการคลุมถุงชน ทั้งนี้พระภัสดาเป็นพระราชนัดดาในเคดีฟอิสมาอีล พาชา (Isma'il Pasha) และได้รับการศึกษาตามแบบตะวันตกมาอย่างดี แม้พระเจ้าฟารูกพระเชษฐามิทรงเห็นด้วยกับการเสกสมรสแต่ก็ทรงยอมรับโดยดุษณี หลังพระราชพิธีเสกสมรสพระองค์และพระสวามีได้ประทับอยู่วังโซฮ์รียะฮ์ (Zohria Palace) บนเกาะกะซีเราะฮ์ (Gezira Island) กลางแม่น้ำไนล์ 
ต่อมาพระเจ้าฟารูกได้มีพระราชบัญชาให้กักบริเวณเจ้าหญิงฟัยซะฮ์กับพระสวามีให้อยู่แต่ในบริเวณพระตำหนักเพราะทรงไม่ไว้วางใจ จากการที่เจ้าหญิงฟัยซะฮ์และภัสดาได้ผลิตภาพยนตร์ที่มีเนื้อหาเกี่ยวกับการรัฐประหารโดยกองทัพเพียงหกสัปดาห์ก่อนเกิดเหตุการณ์ดังกล่าวในปี พ.ศ. 2495 
หลังการสละราชสมบัติของพระเจ้าฟารูกอันเป็นผลสืบเนื่องมาจากการปฏิวัติ ล่วงมาในปี พ.ศ. 2497 พระองค์ทรงลี้ภัยไปยังอิสตันบูล ประเทศตุรกี หลังจากนั้นก็ทรงลี้ภัยไปยังประเทศสเปนและฝรั่งเศส ที่สุดพระองค์แยกกับพระสวามีที่พำนักอยู่ในปารีส โดยประทับอยู่พระตำหนักในเบเวอรีฮิลส์ สหรัฐอเมริกา หลังลงเอยด้วยการหย่ากับนายราอุฟในปี พ.ศ. 2505 และไม่มีพระบุตรด้วยกัน พระองค์ประทับอยู่ที่นั่นจนถึงวาระสุดท้ายของพระชีพ
เจ้าหญิงฟัยซะฮ์สิ้นพระชนม์เมื่อวันที่ 9 กรกฎาคม พ.ศ. 2537 ณ เวสต์วูด ลอสแอนเจลิส สิริพระชันษา 70 ปี

**พระกรณียกิจ**
เจ้าหญิงฟัยซะฮ์ทรงเป็นธุระให้เจ้าหญิงเฟาซียะห์พระเชษฐภคินีที่นิวัตอียิปต์ หลังทรงหย่าร้างกับชาห์แห่งอิหร่าน และมีบทบาทจากการเป็นสมาชิกสภาเสี้ยววงเดือนแดงแห่งอียิปต์ในรัชกาลพระเจ้าฟารูก

**เครื่องราชอิสริยาภรณ์**
 28px อียิปต์: เครื่องราชอิสริยาภรณ์แห่งคุณธรรม ชั้นสูงสุด

**อ้างอิง**

**แหล่งข้อมูลอื่น**
 เจ้าหญิงฟัยซะฮ์แห่งอียิปต์
หมวดหมู่:เจ้าหญิงอียิปต์
หมวดหมู่:ราชวงศ์มูฮัมหมัดอาลี
หมวดหมู่:บุคคลจากไคโร
หมวดหมู่:ชาวอียิปต์เชื้อสายกรีก
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายฝรั่งเศส
หมวดหมู่:ชาวอียิปต์เชื้อสายแอลเบเนีย
หมวดหมู่:ชาวอียิปต์เชื้อสายเซอร์แคเซีย
หมวดหมู่:มุสลิมชาวอียิปต์
เจ้าหญิงฟัยกะฮ์แห่งอียิปต์

เจ้าหญิงฟัยกะฮ์แห่งอียิปต์ ประสูติเมื่อวันที่ 8 พฤศจิกายน ค.ศ. 1923 ณ เมืองอเล็กซานเดรีย ประเทศอียิปต์ โดยเป็นพระราชธิดาในพระเจ้าฟูอัดที่ 1 แห่งอียิปต์ และสมเด็จพระราชินีนาซลีแห่งอียิปต์ โดยพี่พระพี่น้องด้วยกัน 5 พระองค์ ได้แก่ พระเจ้าฟารุกที่ 1 แห่งอียิปต์, เจ้าหญิงเฟาซียะห์แห่งอียิปต์, เจ้าหญิงไฟซาแห่งอียิปต์ และพระขนิษฐาอีก 1 พระองค์ คือ เจ้าหญิงไฟทิยาแห่งอียิปต์
เจ้าหญิงฟัยกะฮ์เสกสมรสเมื่อวันที่ 5 เมษายน ค.ศ. 1950 ที่เมืองซานฟรานซิสโก สหรัฐอเมริกา โดยเสกสมรสกับนายฟูอัด ซาดิก เบย์ มีบุตร-ธิดาด้วย 4 คน ได้แก่
*ฟูอัด ซาดิก (เกิด ค.ศ. 1950)
*อิสมาอิล ซาดิก (เกิด ค.ศ. 1952)
*ฟาฮิมา ซาดิก 
*ฟอเกีย ซาดิก
เจ้าหญิงฟัยกะฮ์ สิ้นพระชนม์ใน ค.ศ. 1983 สิริรวมพระชนมายุได้ 57 พรรษา

**อ้างอิง**
ฟ
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายฝรั่งเศส
หมวดหมู่:ชาวอียิปต์เชื้อสายแอลเบเนีย
หมวดหมู่:ชาวอียิปต์เชื้อสายเซอร์แคเซีย
หมวดหมู่:ชาวอียิปต์เชื้อสายกรีก
หมวดหมู่:มุสลิมชาวอียิปต์
ฟ
หมวดหมู่:บุคคลจากอะเล็กซานเดรีย
2526
แม่แบบ:เหตุการณ์ปัจจุบัน/2552 ธันวาคม 11

* นายศิวรักษ์ ชุติพงษ์ วิศวกรชาวไทย ผู้ต้องโทษจำคุก 7 ปี และปรับอีก 10 ล้านเรียลในกัมพูชา ฐานโจรกรรมข้อมูลการบินของ พ.ต.ท.ทักษิณ ชินวัตร ในฐานะที่ปรึกษารัฐบาลกัมพูชา ได้รับพระราชทานอภัยโทษ จาก พระบาทสมเด็จพระบรมนาถ นโรดม สีหมุนี ให้พ้นโทษทั้งหมด ตามคำกราบบังคมทูลของ สมเด็จอัครมหาเสนาบดีเดโช ฮุน เซน นายกรัฐมนตรีแห่งกัมพูชา  (BBC)- ตุลาการศาลรัฐธรรมนูญตุรกีมีมติเป็นเอกฉันท์ให้ยุบพรรคสังคมประชาธิปไตย เนื่องจากมีส่วนเกี่ยวข้องกับผู้ก่อการร้ายชาวเคิร์ด  (The Guardian)- สหรัฐอเมริกาใช้ "การแซงซั่นครั้งสำคัญ" ต่ออิหร่าน อันเป็นผลสืบเนื่องมาจากโครงการนิวเคลียร์อิหร่าน โดยเลขาธิการกลาโหมสหรัฐ   (BBC) 
}
ฟัตฮียะฮ์ ฆอลี

เจ้าหญิงฟัตฮียะห์แห่งอียิปต์ (อาหรับ: فتحية غالي‎) หรือ ฟัตฮียะห์ กาลี (Fathia Ghali) ประสูติเมื่อวันที่ 17 ธันวาคม ค.ศ. 1930 ณ กรุงไคโร ประเทศอียิปต์ โดยเป็นพระราชธิดาองค์ในพระเจ้าฟูอัดที่ 1 แห่งอียิปต์ และสมเด็จพระราชินีนาซลีแห่งอียิปต์ พระองค์ถือเป็นพระขนิษฐาองค์เล็กในพระเจ้าฟารุกที่ 1 แห่งอียิปต์

**พระประวัติ**
เจ้าฟัตฮียะห์และเจ้าหญิงไฟกาขณะทรงพระเยาว์
เจ้าหญิงฟัตฮียะห์แห่งอียิปต์ (อาหรับ: فتحية غالي‎) หรือ ฟัตฮียะห์ กาลี (Fathia Ghali) ประสูติเมื่อวันที่ 17 ธันวาคม ค.ศ. 1930 ณ กรุงไคโร ประเทศอียิปต์ โดยเป็นพระราชธิดาองค์เล็กในพระเจ้าฟูอัดที่ 1 แห่งอียิปต์ และสมเด็จพระราชินีนาซลีแห่งอียิปต์ โดยพี่พระเชษฐาและพระพี่นางด้วยกัน 4 พระองค์ ได้แก่ พระเจ้าฟารุกที่ 1 แห่งอียิปต์, เจ้าหญิงเฟาซียะห์แห่งอียิปต์, เจ้าหญิงไฟซาแห่งอียิปต์ และเจ้าหญิงไฟกาแห่งอียิปต์ โดยพระองค์เป็นน้ององค์เล็ก

**เสกสมรส**
เจ้าหญิงฟัตฮียะห์เสกสมรสภายในเมื่อวันที่ 25 เมษายน ค.ศ. 1950 และ 26 พฤษภาคม ค.ศ. 1950 กับนายริอัด กาลี ซึ่งสวามของพระองค์นับถือศาสนาคริสต์ อย่างไรก็ตามทั้งคู่มีบุตรด้วยกัน 3 คน ได้แก่
*รันยา กาลี
*ราฟิก กาลี (เกิด ค.ศ. 1955)
*ราอิด กาลี

**สิ้นพระชนม์**
เจ้าหญิงฟัตฮียะห์สิ้นพระชนม์เมื่อวันที่ 10 ธันวาคม ค.ศ. 1976 ในนครลอสแอนเจลิส รัฐแคลิฟอร์เนีย สหรัฐอเมริกา โดยพระองค์ถูกพระสวามีใช้ปืนยิงจนเจ้าหญิงสิ้นพระชนม์ สิริรวมพระชนมายุได้ 46 พรรษา

**อ้างอิง**
2519
หมวดหมู่:เจ้าหญิงอียิปต์
หมวดหมู่:ราชวงศ์มูฮัมหมัดอาลี
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายกรีก
หมวดหมู่:ชาวอียิปต์เชื้อสายฝรั่งเศส
หมวดหมู่:ชาวอียิปต์เชื้อสายแอลเบเนีย
หมวดหมู่:ชาวอียิปต์เชื้อสายเซอร์แคเซีย
หมวดหมู่:คริสต์ศาสนิกชนชาวอียิปต์
หมวดหมู่:บุคคลจากศาสนาอิสลามที่เปลี่ยนไปนับถือศาสนาคริสต์
หมวดหมู่:บุคคลจากไคโร
หมวดหมู่:เสียชีวิตจากอาวุธปืน
อริย์กันตา มหาพฤกษ์พงศ์

อริย์กันตา มหาพฤกษ์พงศ์ (เกิด 23 กรกฎาคม พ.ศ. 2532) ชื่อเดิม รมิตา มหาพฤกษ์พงศ์ ชื่อเล่น ยิปโซ เป็นนักแสดงและพิธีกรชาวไทย 

**ประวัติ**
อริย์กันตามีพี่สาวที่อยู่ในวงการบันเทิงอีกคนหนึ่งคือ ยิปซี คีรติ มหาพฤกษ์พงศ์ เป็นนักร้องและนักแสดง ด้านการศึกษา ระดับประถมศึกษาและมัธยมศึกษาต้นจาก โรงเรียนนานาชาติแอดเวนต์รามคำแหง และศึกษาต่อที่ประเทศอังกฤษ และตัดสินใจลาออกจากคณะพาณิชยศาสตร์และการบัญชี จุฬาลงกรณ์มหาวิทยาลัย หลักสูตรนานาชาติที่ศึกษาอยู่ 3 ปี เพื่อเรียนผ่านระบบอินเทอร์เน็ตกับมหาวิทยาลัยที่ลอนดอน เพราะไม่มีเรื่องเวลามากดดันการเรียนและการทำงาน 

**ผลงาน**
ผลงานเด่นในวงการบันเทิง พิธีกรรายการ สตรอเบอร์รี่ชีสเค้ก อายุน้อยร้อยล้าน ซิสเตอร์เดย์ และแสดงภาพยนตร์เรื่อง 32 ธันวา (2552)

**พิธีกร**

**ภาพยนตร์**

**ละครโทรทัศน์​**

**ละครเวที​**
​

**มิวสิกวิดีโอ**
 อยากโดนเป็นเจ้าของ - ไอซ์ ศรัณยู วินัยพานิช- รักแท้แพ้ไม่รัก - เล้าโลม- รักกันจนตาย (Love you till the day I die) - Season Five feat. เจลิซ

**เพลงประกอบละครซีรีส์**
 อยากเป็นคนสำคัญของเธอ - I Wanna Be Sup'Tar วันหนึ่งจะเป็นซุปตาร์- ไม่อยากเป็นของใคร - แหวนดอกไม้ ร้องคู่กับ พุฒิชัย เกษตรสิน

**อ้างอิง**


**แหล่งข้อมูลอื่น**
 gyp.so
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
ปลาสเตอร์เจียนขาว

ปลาสเตอร์เจียนขาว (Beluga, European sturgeon, Giant sturgeon, Great sturgeon; Белуга แปลว่า สีขาว; Huso huso) ปลาน้ำจืดและน้ำกร่อยขนาดใหญ่ชนิดหนึ่ง ในวงศ์ Acipenseridae  มีลักษณะลำตัวยาว ส่วนของหางเหมือนปลาฉลาม มีเกล็ดเป็นหนามแหลม ๆ เรียงเป็นแถวอยู่บนลำตัว ปลายปากเรียวแหลม ช่องปากอยู่ด้านล่างของลำตัวมีหนวดขนาดเล็กหลายเส้นรอบ ๆ ปากไว้รับสัมผัส ส่วนหลังมีสีดำอมเทา ส่วนท้องและขอบครีบต่าง ๆ มีสีขาว เมื่อยังเล็กส่วนท้องจะมีสีขาว ส่วนขอบของครีบมีสีขาว พื้นลำตัวมีสีเทาและหนามบนหลังมีสีขาว จึงเป็นที่มาของชื่อ 
ปลาสเตอร์เจียนขาว นับเป็นปลาที่มีขนาดใหญ่มาก เมื่อโตเต็มที่ยาวได้ถึง 5 เมตร น้ำหนักถึง 900 กิโลกรัม และมีบันทึกว่าพบขนาดใหญ่ที่สุดเมื่อ ค.ศ. 1827 ในลุ่มแม่น้ำโวลกา เป็นเพศเมียมีความยาว 7.2 เมตร (23 ฟุต 7 นิ้ว) และมีน้ำหนัก 1,571 กิโลกรัม (3,463 ปอนด์) จึงจัดว่าเป็นปลาน้ำจืดที่มีขนาดใหญ่มากที่สุดชนิดหนึ่งของโลก ในธรรมชาติพบการแพร่กระจายในเขตหนาวของทวีปยุโรป เช่น ทะเลดำ, ทะเลสาบแคสเปียน และทะเลเอเดรียติก หากินอยู่ตามพื้นน้ำโดยใช้หนวดสัมผัส อาหารได้แก่ ปลาขนาดเล็กและสัตว์น้ำชนิดต่าง ๆ 
ใน ค.ศ. 1997 มีการจับปลาสเตอร์เจียนขาวได้ที่แม่น้ำโวลกา ประเทศรัสเซีย มีน้ำหนัก 1,815 กิโลกรัม มีลำตัวยาว 6.5 เมตร อายุประมาณ 130 ปี
ปลาขนาดใหญ่ในฟาร์มเลี้ยงเพื่อเอาไข่ปลาคาร์เวียร์ ที่เกาหลีใต้
ปลาสเตอร์เจียนขาว เป็นปลาที่มีวงจรชีวิตเป็นปลาสองน้ำ ในวัยอ่อนจะฟักตัวและเลี้ยงตัวในปากแม่น้ำหรือแหล่งต้นน้ำลำธารในภูเขา เมื่อโตขึ้นจะอพยพย้ายถิ่นลงสู่ทะเลหรือแถบชายฝั่ง ในอดีตปลาสเตอร์เจียนขาวในแม่น้ำดานูบจะว่ายอพยพไปวางไข่ไกลกว่ากรุงเวียนนา ของออสเตรีย แต่ปัจจุบันนี้ไม่สามารถทำเช่นนั้นได้เนื่องจากมีการสร้างเขื่อนปิดกั้นการเดินทางของปลา
ปลาสเตอร์เจียนขาว เป็นปลาเศรษฐกิจที่สำคัญอีกชนิดหนึ่งของยุโรป ด้วยการบริโภคเนื้อมาอย่างยาวนานตั้งแต่ยุคโรมัน รวมถึงไข่ที่ให้ไข่ปลาคาเวียร์ที่เป็นอาหารชั้นหรู มีราคาแพง ซึ่งจะให้ไข่ที่มีสีเข้มตั้งแต่สีเทาอ่อนจนกระทั่งถึงสีดำ ซึ่งนับได้ว่าเป็นไข่ปลาคาเวียร์ที่มีขนาดใหญ่ที่สุด และแพงที่สุดด้วย
สถานภาพของปลาสเตอร์เจียนขาวในปัจจุบัน นับว่าใกล้สูญพันธุ์มากแล้ว ซึ่งเป็นผลจากการจับเพื่อการบริโภคและถูกรุกรานถิ่นที่อยู่อาศัย เนื่องจากเป็นปลาที่อ่อนไหวง่ายต่อสภาพน้ำและสิ่งแวดล้อมมาก อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (ไซเตส) ได้จัดให้อยู่ในบัญชีหมายเลขที่ 2 (Appendix II) แต่ปัจจุบันสามารถเพาะขยายพันธุ์ในที่เลี้ยงได้แล้ว และมีการเลี้ยงเป็นปลาสวยงามด้วย
ปลาสเตอร์เจียนขาว มีชื่อเรียกอื่นอีกว่า "เบลูก้า" (белуга) ซึ่งเป็นภาษารัสเซียแปลว่า "ขาว" หรือนิยมเรียกกันสั้น ๆ ตามชื่อสกุลและสายพันธุ์ว่า "ฮูโซ่"

**อ้างอิง**

**แหล่งข้อมูลอื่น**
 Huso huso-  รูปและข้อมูลปลาสเตอร์เจียนขาว. ที่ fishbase.org.
หมวดหมู่:วงศ์ปลาสเตอร์เจียน
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาเศรษฐกิจ
หมวดหมู่:ปลาตู้
เบียร์ลาว

เบียร์ลาว (ເບຍລາວ) เป็นผลิตภัณฑ์เบียร์ของประเทศลาว ผลิตโดยบริษัท เบียร์ลาว จำกัด และส่งจำหน่ายทั่วทวีปเอเชีย รวมถึงสหราชอาณาจักรและสหรัฐอเมริกา โดยแบ่งเป็นประเภทคลาสสิกและไลต์ นอกจากนี้ ยังเป็นผู้สนับสนุนหลักอย่างเป็นทางการในการแข่งขันกีฬาซีเกมส์ครั้งที่ 25 ที่นครหลวงเวียงจันทน์อีกด้วย

**แหล่งข้อมูลอื่น**
 เว็บไซต์อย่างเป็นทางการ
**  ลาว 
**  สหรัฐอเมริกา 
**  สวิตเซอร์แลนด์ date=2017-05-26  
หมวดหมู่:ตราสินค้าเบียร์
ลาว
หมวดหมู่:เครื่องดื่มแอลกอฮอล์ลาว
หมวดหมู่:เวียงจันทน์
หมวดหมู่:การท่องเที่ยวในประเทศลาว
หมวดหมู่:สิ่งก่อสร้างชายฝั่ง

หมวดหมู่:สิ่งก่อสร้างแบ่งตามประเภท
หมวดหมู่:ชายฝั่ง
หมวดหมู่:โครงสร้างพื้นฐานด้านการขนส่งทางน้ำ
ปราสาทเอโดะ

ปราสาทเอโดะ (江戸城, Edo Castle) เป็นปราสาทที่สำคัญแห่งหนึ่งของญี่ปุ่น เพราะเคยใช้เป็นที่พักของรัฐบาลโชกุนโทกูงาวะ เริ่มก่อสร้างในปี ค.ศ. 1457 ต่อมาเมื่อ โทกูงาวะ อิเอยาซุ ได้ก้าวขึ้นมาเป็นโชกุนคนแรกจากตระกูลโทกูงาวะ ก็ได้ย้ายเข้ามาพักที่ปราสาทแห่งนี้ หลังจากนั้นโชกุนคนต่อ ๆ มาก็อาศัยอยู่ที่นี่มาตลอด 200 กว่าปี จนในที่สุดเมื่อตำแหน่งโชกุนได้ถูกยกเลิกไปในปี ค.ศ. 1868 ปราสาทแห่งนี้ก็ตกเป็นของราชสำนักปัจจุบันปราสาทแห่งนี้ได้ถูกสร้างขึ้นมาใหม่แทนของเดิมที่ถูกระเบิดไปช่วงสงครามโลกครั้งที่สอง และได้ย้ายไปตั้งอยู่ที่พระราชวังหลวงจนถึงปัจจุบัน
เอโดะ
หมวดหมู่:สิ่งก่อสร้างในเขตชิโยดะ
อะเซอเทนเรโช

อะเซอเทนเรโช (A Certain Ratio) เป็นวงดนตรีอังกฤษ ก่อตั้งวงในแมนเชสเตอร์ ในปี 1977 แนวเพลงของวงมีความหลากหลาย ที่เกิดจากการรวมของเพลงแจ๊ส ฟังก์ และ ดนตรีเฮาส์

**ผลงานอัลบั้ม**
 The Graveyard and the Ballroom (1980) - FACT 16 Cassette - To Each... (1981) - FACT 35- Sextet (1982) - FACT 55 - I'd Like To See You Again (1982) - FACT 65 - Force (1986) - FACT 166 - Good Together (1989) - A&M ACR 550 - acr:mcr (1990)- Up In Downsville (1992) - ROB20 - Change The Station (1997) - ROB50- Mind Made Up (2008)

**แหล่งข้อมูลอื่น**
 Discogs
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2520
แฮร์รีย์ ทรีดาเวย์

แฮร์รีย์ ทรีดาเวย์ (Harry treadaway) มีชื่อจริงว่า "แฮร์รีย์ จอห์น ทรีดาเวย์" เกิด 10 กันยายน ค.ศ. 1984 เป็นนักแสดงจากอังกฤษ

**ประวัติ**
เกิดที่เมืองดีวอน ประเทศอังกฤษ เข้าวงการเมื่ออายุ 14 กับพี่ชายฝาแฝดชื่อว่า ลูกก์ แอนโทนี่ย์ ทรีดาเวย์ เคยร้องเพลงวง ลิซาร์ดซันกับพี่ชาย และถูกคัดเลือกเข้าวงการโดยมหาวิทยาลัย The London Academy of Music and Dramatic Art ตอนนี้คบกันอยู่กับ พอลลีย์ สเตนแฮม

**ผลงาน**
 Brothers of the head- Cape Wrath- The shooting of Thomas Hurndall- The dissappeared- City Ember
หมวดหมู่:นักแสดงชายชาวอังกฤษ
หมวดหมู่:บุคคลจากเอ็กซิเตอร์
หมวดหมู่:นักแสดงฝาแฝดเหมือน
พัก มุนซู

พัก มุนซู (박문수; 28 ตุลาคม 2234 (8 เดือน 9 ตามปีจันทรคติ) ~ 22 พฤษภาคม 2299 (24 เดือน 4 ตามปีจันทรคติ)) เป็นขุนนางในสมัยพระเจ้าย็องโจแห่งโชซ็อน เขามีชื่อเสียงจากการใช้เวลาทั้งชีวิตในการปกป้องชาวเกาหลีจากขุนนางที่ฉ้อฉล
มุนซูสอบผ่านขุนนางในปี ค.ศ. 1723 ในรัชสมัยของพระเจ้าคย็องจงแห่งโชซ็อนและต่อมาได้กลายเป็นผู้ตรวจราชการลับ (암행어사) ผู้ตรวจการลับที่มีชื่อเสียงที่สุดในประวัติศาสตร์เกาหลี และได้กลายเป็นบุคคลในตำนาน โดยมีตำนานมากมายเกี่ยวกับความสำเร็จของเขา

**อ้างอิง**
หมวดหมู่:ชาวโชซ็อน
หมวดหมู่:ขุนนางเกาหลี
สายโยงใย

กระบวนการหนึ่งที่มีสองเทร็ด ทำงานบนหน่วยประมวลผลเดียว
เทร็ด (thread) ศัพท์บัญญัติว่า สายโยงใย คือหน่วยการทำงานย่อยที่อยู่ในกระบวนการ มีการแบ่งปันทรัพยากรต่าง ๆ ในกระบวนการนั้น ๆ จุดประสงค์ของเทร็ดคือการเรียกใช้ซีพียูให้เกิดประโยชน์สูงสุด เทร็ดทำให้การทำงานของโปรแกรมง่าย และมีประสิทธิภาพมากขึ้นและมีประโยชน์ต่อระบบที่มีซีพียูหลายตัว หรือซีพียูที่มีหลายแก่น เพราะสามารถเรียกใช้เทร็ดหลายเทร็ดได้พร้อม ๆ กัน

**ดูเพิ่ม**
 มัลติเทร็ด- เทร็ดพูลแพตเทิร์น
หมวดหมู่:เทคโนโลยีระบบปฏิบัติการ
หมวดหมู่:การประมวลผลพร้อมกัน
หมวดหมู่:กระบวนการในคอมพิวเตอร์
พระราชบริจาคของคอนสแตนติน

ไฟล์:Sylvester I and Constantine.jpg|thumb|260px |จิตรกรรมฝาผนังจากคริสต์ศตวรรษที่ 13 เป็นภาพจักรพรรดิคอนสแตนตินที่ 1 และสมเด็จพระสันตะปาปาซิลเวสเตอร์ แสดงการบริจาคที่วัดซานติ ควอตโตร โคโรนาติ (Santi Quattro Coronati) ในกรุงโรม
พระราชบริจาคของคอนสแตนติน (Donatio Constantini, Donation of Constantine) เป็นพระราชประกาศปลอมของจักรวรรดิโรมันที่ระบุว่าจักรพรรดิคอนสแตนตินที่ 1 ทรงยกพระราชอำนาจให้แก่โรมและทางตะวันตกของจักรวรรดิโรมันให้แก่พระสันตะปาปา เอกสารเชื่อกันว่าเขียนขึ้นราวระหว่าง ค.ศ. 750 ถึง ค.ศ. 775 บางแหล่งข้อมูลก็เชื่อกันว่าปีที่แน่นอนอาจจะเป็น ค.ศ. 752 แต่อัลเบิร์ต ฮอคเสนอว่าเขียนขึ้นเมื่อ ค.ศ. 1888 ซึ่งสรุปว่าเป็นเอกสารที่ปลอมขึ้นไม่นานก่อนหน้าการประชุมสภาเควียร์ซี ในปี ค.ศ. 754 ซึ่งตามความเห็นของ เอฟ. ซิงไคเซ็นแล้วก็เป็นสิ่งที่อธิบายข้อเรียกร้องโดยพระสันตะปาปาในโอกาสนั้นที่เป็น “ข้อเรียกร้องที่ปราศจากพื้นฐานทางกฎหมาย หรือความเป็นจริง” ข้อเขียนที่เก่าที่สุดที่กล่าวเป็นนัยยะถึง “พระราชบริจาค” เป็นจดหมายที่สมเด็จพระสันตะปาปาเอเดรียนที่ 1 ที่พยายามชักจูงให้ชาร์เลอมาญทรงทำตามตัวอย่างของจักรพรรดิคอนสแตนตินที่ 1 ในการบริจาคแก่สถาบันศาสนา ซึ่งเป็นการรักษาผลประโยชน์จากการอ้างสิทธิโดยจักรวรรดิไบแซนไทน์หรือไม่ก็โดยชาร์เลอมาญเอง ผู้ไม่นานต่อมาก็ทรงถืออำนาจเป็น “จักรพรรดิแห่งชนโรมัน” “พระราชบริจาค” เป็นส่วนหนึ่งของ “ประกาศปลอมอิซิดอร์” (Pseudo-Isidore)

**อ้างอิง**

**ดูเพิ่ม **
 จักรพรรดิคอนสแตนตินที่ 1 

**แหล่งข้อมูลอื่น**
Text of the  Constitutum Donatio Constantini (Latin) at The Latin Library
*Text of the  Constitutum Constantini date=2007-09-26  (Latin) at The Roman Law Library
*Lorenzo Valla's  Discourse on the Forgery of the Alleged Donation of Constantine
*cite web|accessdate=2007-02-17|work=Catholic Encyclopedia|url=http://www.newadvent.org/cathen/05118a.htm|title=Donation of Constantine
หมวดหมู่:เอกสารปลอม
หมวดหมู่:รัฐสันตะปาปา
มุฮัมมัด บิน รอชิด อาล มักตูม

มุฮัมมัด บิน รอชิด อาล มักตูม (links=no ประสูติวันที่ 15 กรกฎาคม ค.ศ. 1949) เป็นรองประธานาธิบดีและนายกรัฐมนตรีสหรัฐอาหรับเอมิเรตส์ กระทรวงกลาโหม และผู้ปกครองรัฐดูไบ พระองค์ครองราชย์ใน ค.ศ. 2006 หลังรอชิด บิน ซะอีด อาล มักตูม พระเชษฐาเสด็จสวรรคต 
พระองค์เป็นเศรษฐีพันล้าน เป็นผู้ดูแลการเติบโตเป็นเมืองระดับโลกของดูไบ เช่นเดียวกันกับการดำเนินกิจการบริษัทที่รัฐเป็นเจ้าของหลายแห่ง เช่น เอมิเรตส์แอร์ไลน์, ดีพีเวิลด์ และกลุ่มญุมัยเราะฮ์ และยังควบคุมโครงการหลายแห่งในดูไบอย่างการสร้างสวนเทคโนโลยี, เขตเศรษฐกิจเสรี, เมืองอินเทอร์เน็ตดูไบ, เมืองสื่อดูไบ,, หมู่เกาะปาล์ม และโรงแรมบุรญุลอะร็อบ พระองค์ยังมีส่วนในการสร้างบุรจญ์เคาะลีฟะฮ์ อาคารที่สูงที่สุดในโลก
อาล มักตูม เป็นผู้ปกครองดูไบตามระบอบสมบูรณาญาสิทธิราชย์ มีความเป็นอัตตาธิปไตย เพราะไม่มีระบบการเลือกตั้งและห้ามมีความขัดแย้งภายใน อาล มักตูมยังเป็นนายกรัฐมนตรีสหรัฐอาหรับเอมิเรตส์ ซึ่งนักวิชาการถือว่าเป็นระบอบอำนาจนิยม
ในวันที่ 5 มีนาคม ค.ศ. 2020 ศาลอังกฤษกล่าวว่า จากการชั่งน้ำหนักพยาน พระองค์ทรงลักพาตัวพระราชธิดาสองพระองค์ และข่มขู่อดีตพระมเหสี เจ้าหญิงฮายา มีข่าวว่า ชัมซะฮ์กับละฏีฟะฮ์ พระราชธิดาทั้งสองถูกบังคับให้ยา (medicated) ขณะถูกคุมตัวในดูไบตามคำสั่งของอาล มักตูมตั้งแต่ ค.ศ. 2000 กับ 2018 ตามลำดับ

**ชีวิตช่วงต้น**
ชีคมุฮัมมัดมีพระมเหสี 6 พระองค์และพระราชโอรสธิดา 30 พระองค์ และเป็นพระราชโอรสองค์ที่ 3 จากพระราชโอรสทั้งสี่ของรอชิด บิน ซะอีด อาล มักตูม สมาชิกราชวงศ์อาล มักตูมของดูไบและลูกหลานของราชวงศ์อัลฟะลาซี ซึ่งมีชีคมุฮัมมัดเป็นหัวหน้าเผ่า พระราชมารดาของพระองค์คือ ชีคเคาะฮ์ละฏีฟะฮ์ บินต์ ฮัมดาน อันนะฮ์ยาน พระราชธิดาของฮัมดาน บิน ซะยีด บิน เคาะลีฟะฮ์ อันนะฮ์ยาน อดีตผู้ปกครองอาบูดาบี

**อ้างอิง**

**อ่านเพิ่ม**
 location = UAE Vision for governance.- location = UAE Talks about UAE independence & union.- location = UAE A number of insights into policy, attitude & approach to leadership.- Dubai The Maktoum Story by John M. Smith; in English; a book which criticizes the governance of Sheikh Mohammed

**แหล่งข้อมูลอื่น**
 Official website of the UAE Government - The Official Website of the Prime Minister of the United Arab Emirates- His Highness Sheikh Mohammed bin Rashid Al Maktoum date=2007-09-28 - Vision 2021 date=2017-10-19 
หมวดหมู่:นายกรัฐมนตรีสหรัฐอาหรับเอมิเรตส์
หมวดหมู่:ราชวงศ์มักตูม
หมวดหมู่:เจ้าผู้ครองรัฐดูไบ
หมวดหมู่:พระมหากษัตริย์ที่ทรงครองราชย์ในปัจจุบัน
หมวดหมู่:มกุฎราชกุมารแห่งดูไบ
หมวดหมู่:นักกีฬาขี่ม้ามาราธอน
หมวดหมู่:มุสลิมนิกายซุนนีชาวสหรัฐอาหรับเอมิเรตส์
หมวดหมู่:รัฐมนตรีสหรัฐอาหรับเอมิเรตส์
หมวดหมู่:เศรษฐีพันล้านชาวสหรัฐอาหรับเอมิเรตส์
หมวดหมู่:นักธุรกิจชาวสหรัฐอาหรับเอมิเรตส์
หมวดหมู่:นักการเมืองชาวสหรัฐอาหรับเอมิเรตส์
หมวดหมู่:ชาวสหรัฐอาหรับเอมิเรตส์

สหรัฐอาหรับเอมิเรตส์
หมวดหมู่:สหรัฐอาหรับเอมิเรตส์
หมวดหมู่:ชาวเอเชีย
หมวดหมู่:ชาวอาหรับ